Nickeil Alexander-Walker

Nikylas Aleksandras-Volkeris (, g. ) – Kanados krepšininkas, žaidžiantis NBA lygoje besivaržančioje Minesotos „Timberwolves“ komandoje. Jis žaidė koledžo krepšinį „Virginia Tech Hokies“ komandoje.

Profesionali karjera

Naujojo Orleano „Pelicans“ (2019–2022 m.) 
2019 m. NBA naujokų biržoje Aleksandrą-Volkerį 17-uoju šaukimu pasirinko Bruklino „Nets“.

2019 m. liepos 6 d. jo šaukimo teisės buvo iškeistos į Atlantos „Hawks“, o vėliau iškart vėl iškeistos į Naujojo Orleano „Pelicans“. Kitą dieną „Pelicans“ paskelbė, kad pasirašė sutartį su krepšininku. 2019 m. spalio 22 d. žaidėjas debiutavo NBA, kai pakilo nuo atsarginių žaidėjų suolelio 130:122 pralaimėjime prieš Toronto „Raptors“. Rungtynes baigė pelnydamas 3 taškus, atkovodamas 4 kamuolius, atlikdamas 2 rezultatyvius perdavimus ir perimdamas 2 kamuolius.

2019 m. lapkričio 16 d. Aleksandras-Volkeris pelnė 27 taškus, atkovojo 4 kamuolius ir atliko 3 rezultatyvius perdavimus 109:94 pralaimėtose rungtynėse prieš Majamio „Heat“.

2020 m. vasario 26 d. „Pelicans“ išsiuntė krepšininką į jų NBA G-lygos ekipą Erio „BayHawks“. 2020 m. vasario 27 d. Aleksandras-Volkeris savo pirmosiose G-lygos rungtynėse pelnė 23 taškus, atkovojo 4 kamuolius, atliko 4 rezultatyvius perdavimus ir perėmė 2 kamuolius.

2021 m. sausio 13 d. rungtynėse su Los Andželo „Clippers“ žaidė „Pelicans“ startiniame penkete ir pelnė 37 taškus.

Jutos „Jazz“ (2022–2023 m.) 
2022 m. vasario 8 d. Portlando „Trail Blazers“ iš Naujojo Orleano „Pelicans“ įsigijo Aleksandrą-Volkerį, Josh Hart, Tomáš Satoranský, Didi Louzada, apsaugotą 2022 m. pirmojo rato šaukimą, Naujojo Orleano ir Portlando 2026 m. antrojo rato šaukimus ir Naujojo Orleano 2027 m. antrojo rato šaukimą mainais už CJ McCollum, Larry Nance Jr. ir Tony Snell. Po dienos Aleksandras-Volkeris vėl buvo išmainytas, šį kartą į Jutos „Jazz“ klubą.

Minesotos „Timberwolves“ (2023–dabar) 
2023 m. vasario 9 d. Aleksandras-Volkeris ir Mike Conley buvo iškeisti į Minesotos „Timberwolves“ trijų komandų mainuose su Los Andželo „Lakers“.

Nacionalinė rinktinė 
Krepšininkas rungtyniavo Kanados rinktinės gretose 2016 m. FIBA iki 18 metų Amerikos čempionate ir iškovojo sidabro medalį. Jis buvo rezultatyviausias turnyro žaidėjas – rinko po 17,4 taško per rungtynes. Jis taip pat rungtyniavo Kanados vyrų rinktinėje 2021 m. olimpinėje atrankoje.

2022 m. gegužės 24 d. žaidėjas susitarė dėl trejų metų įsipareigojimo žaisti Kanados vyrų krepšinio rinktinėje.

Statistika

NBA reguliarusis sezonas

NBA atkrintamosios rungtynės

Universitetas

Asmeninis gyvenimas 
Jo pusbrolis Shai Gilgeous-Alexander taip pat žaidžia NBA, šiuo metu Oklahoma Sičio „Thunder“ komandoje.

Išnašos

Nuorodos 

 Nickeil Alexander-Walker profilis „Basketball Reference“ 

Kanados krepšininkai